Publication: Magyar Közlöny
Issue: MK-2003-153 (Year: 2003, Number: 153)
Era: 1990-2004
Section: 33/1998. (VI. 24.) NM rendelet (a továbbiakban: R.) 2. §-a
Paragraph Index: 600

(1) Az R. 11. §-ának (2) bekezdése helyébe a következõ rendelkezés lép: „(2) A szakmai alkalmasság elõzetes vizsgálatát és véleményezését elsõ fokon a szakképzõ intézménybe jelentkezõ tanulóknál a fogadó intézmény iskolaorvosa, ennek hiányában az intézmény vezetõjének kezdeményezésére az ÁNTSZ megyei intézete által kijelölt foglalkozás-egészségügyi szakellátó hely orvosa végzi, e tevékenység gyakorlása szempontjából a Fodor József Országos Közegészségügyi Központ Ifjúsági Pálya- és Szakmai Alkalmasságot Vizsgáló Osztály (a továbbiakban: OKK Ifjúsági Vizsgáló Osztály) orvosa szakellátó hely orvosának minõsül. A hallgatónál a felsõoktatási intézmény kérésére, valamint az iskolarendszeren kívüli képzésben résztvevõnél — az OKK Ifjúsági Vizsgáló Osztály által megadott szempontok szerint — szakmai alkalmassági vizsgálat végezhetõ.”

Source: https://magyarkozlony.hu/hivatalos-lapok/be9e45a0593f79d7447c4dd18e867447dcc143ad/dokumentumok/2ab6b70b6f0b136015e06426098d7a8302e08e7d/letoltes